text: Dist li rois : "Mal avez gardée
   Clarmondine. Mar la vi née ;
   Car pour l'amour de li morrai
   Puis ce di que perdue l'ai.
   Cil qui ci fu l'autrier l'enporte,
   Dont mes cuers moult se desconforte,
   Qui le cheval de fust avoit.
   Ma gent l'ont veü orendroit
   En mon jardin, et je aussi,
   Dont forment ai le cuer mari.
   Seur le cheval s'en vont andui.
   PageV01P166
   Ainc mais de riens n'oi tel anui.
   Par desus mon jardin s'en vont.
   Moult de ma gent veü les ont.
   Le cheval et aus veü ai.
   Jamais ma fille ne verrai,
   Ce est ce que je le miex croi.
   Ainc tex meschiez n'avint à moi."
  